צ'אפל רואן

**קיילי רוז אמסטוץ** (**Kayleigh Rose Amstutz**; נולדה ב-19 בפברואר 1998), המוכרת בשם הבמה **צ'אפל רואן** (**Chappell Roan**), היא זמרת-יוצרת אמריקאית ילידת מיזורי.

## קריירה
כשרואן הייתה בת 17 החתימה אותה חברת התקליטים אטלנטיק על חוזה בעקבות מספר גרסאות כיסוי שרואן העלתה ליוטיוב.

היא הופיעה כמופע חימום בסיבובי ההופעות של ואנס ג'וי, דקלן מקנה, בן פלאט, אוליביה רודריגו ופלטשר.

ב-22 בספטמבר 2017, רואן הוציאה את המיני-אלבום הראשון שלה, *School Nights* בהפקתו של דן ניגרו (שהפיק באותו זמן גם את אוליביה רודריגו).

בקיץ 2020 החליטה אטלנטיק לא לחדש את החוזה עם רואן.

ב-28 באוקטובר 2022, היא הוציאה את הסינגל "Casual". הסינגל הגיע בשיאו למקום ה-96 במצעד הסינגלים האירי.

ב-19 במאי 2023, היא הוציאה את הסינגל "Red Wine Supernova". הסינגל הגיע בשיאו למקום ה-79 בקנדה הוט 100, למקום ה-68 במצעד הסינגלים הבריטי ולמקום ה-75 בבילבורד הוט 100.

ב-11 באוגוסט 2023, היא הוציאה את הסינגל "". הסינגל הגיע בשיאו למקום הרביעי במצעד הסינגלים הבריטי ולמקום ה-15 בבילבורד הוט 100.

ב-22 בספטמבר 2023, היא הוציאה את אלבום האולפן הראשון שלה, *[[The Rise and Fall of a Midwest Princess]]*. עם צאתו זכה האלבום לשבחים רבים אך מכר 77,000 עותקים בלבד עד סוף שנת 2023. בשנת 2024 האלבום הגיע למקום השני במצעד בילבורד 200 ומכר 1.88 מיליון עותקים שקולים לאלבומים בארצות הברית. האלבום הגיע בשיאו למקום ה-12 בבילבורד 200 ולמקום ה-23 במצעד האלבומים הבריטי.

בתחילת 2024 הייתה רואן זמרת החימום בסיבוב ההופעות של אוליביה רודריגו.

ב-5 באפריל 2024, היא הוציאה את הסינגל "". הסינגל הגיע בשיאו למקום העשירי בשוודיה ולמקום ה-26 בבילבורד הוט 100. בספטמבר 2024, רואן הופיעה בטקס פרסי הווידאו קליפים של MTV. לאחר הטקס, רואן צפויה לצאת לסיבוב הופעות באירופה, ולאחר מכן תשתתף בפסטיבל Austin City Limits באוקטובר 2024. באותו החודש, הוכרז שרואן תהיה האורחת המוזיקלית בתוכנית "סאטרדיי נייט לייב" ב-2 בנובמבר, יחד עם ג'ון מולייני כמנחה. באוקטובר 2024, פורסם כי רואן תהיה המופע המרכזי בפסטיבל פרימוורה סאונד בברצלונה בתאריכים 5–7 ביוני לצד צ'ארלי XCX וסברינה קרפנטר.

ב-13 במרץ 2025, הוציאה את הסינגל "The Giver", שהגיע למקום הראשון במצעד שירי הקאנטרי ולמקום החמישי בבילבורד הוט 100. ב-1 באוגוסט רואן הוציאה שיר פרידה בשם "The Subway", בליווי קליפ מוזיקלי.

## עמדות והתבטאויות
באוגוסט 2024, רואן פרסמה זוג סרטוני טיקטוק שבהם דיברה נגד התנהגות בלתי נאותה של מעריצים. היא ביקרה את תרבות הפאנדום והצהירה שאינה מקבלת את העובדה ש"הטרדה, רדיפה והתנהגות משוגעת" הם חלק בלתי נפרד מהקריירה של אנשים מפורסמים. היא אמרה: "זה לא עושה את זה נורמלי, זה לא אומר שאני רוצה את זה, זה לא אומר שאני אוהבת את זה." הרבה ידוענים תמכו ברואן בגלוי או באופן פרטי, כולל קייטי פרי, ליידי גאגא, ג'ול ואלטון ג'ון. רואן המליצה לכנות את ההתנהגות של מעריצים מטרידים "מוזרה" ו"לא נורמלית" כדרך להפחית מהלגיטימציה של התנהגות כזו.

## הכרה, הישגים והשפעה
בדצמבר 2024, רואן דורגה במקום הרביעי ברשימת "כוכבי הפופ הגדולים של 2024" של מגזין בילבורד. היא הצליחה להכניס שבעה סינגלים לבילבורד הוט 100 ב-2024, כולל הלהיט  שהגיע למקום הרביעי, קיבלה שש מועמדויות בטקס פרסי הגראמי של 2025, כולל בכל ארבע הקטגוריות המרכזיות. באותה שנה, רואן שברה שיאי קהל בפסטיבלים גדולים כמו לולהפלוזה ולא הייתה הכוכבת הראשית. ההשפעה שלה על תרבות הלהט"ב הייתה משמעותית, כולל השראה לאופנות במסיבות ובפסטיבלים וגיבוי למופעי דראג.

## דיסקוגרפיה
### אלבומי אולפן
* 2023: *[[The Rise and Fall of a Midwest Princess]]*

### מיני-אלבומים
* 2017: *School Nights*

## פרסים ומועמדויות

### הופעות ברשימות
* 2025: פורבס 30Under30

## קישורים חיצוניים

* 
* 

## הערות שוליים

קטגוריה:אמני איילנד רקורדס
קטגוריה:אמני אטלנטיק רקורדס
קטגוריה:זמרות פופ אמריקאיות
קטגוריה:זמרים להט"בים אמריקאים
קטגוריה:זוכי פרס המוזיקה של בילבורד
קטגוריה:אמריקאיות שנולדו ב-1998